ai4bharat/Pralekha huggingface dataset:
ग्रामीण विकास मंत्रालय
अंत्योदय दिवसाच्या निमित्ताने उद्या दीनदयाळ उपाध्याय ग्रामीण कौशल्य योजना  वर्धापन दिवस साजरा करण्यात येणार- ‘ कौशल से कल बदलेंगे’
नवी दिल्ली, 24 सप्टेंबर 2020
पंडीत दीनदयाळ उपाध्याय यांच्या 98व्या जयंतीनिमित्त 25 सप्टेंबर 2014 हा दिवस अंत्योदय दिवस म्हणून जाहीर करण्यात आला. याच दिवशी ग्रामीण विकास मंत्रालयाने आपल्या आजिविका कौशल्य या कौशल्य विकास कार्यक्रमाची पुनर्रचना करून दीनदयाळ उपाध्याय ग्रामीण कौशल्य योजना हा कार्यक्रम सुरू केला. अधिक व्याप्ती, पोहोच आणि दर्जा या तीन बाबींवर याचा भर होता. हे करताना ग्रामीण विकास मंत्रालयाने गेल्या 15 वर्षात कौशल्य प्रशिक्षण कार्यक्रमाची अंमलबजावणी करताना प्राप्त झालेल्या ज्ञानाचा वापर केला. डीडीयू-जीकेवाय हा कार्यक्रम आता एक मागणीनुसार चालणारा रोजगाराशी संबंधित कौशल्य उपक्रम बनला असून ग्रामीण भागातील गरीब युवकांना राष्ट्रीय आणि आंतरराष्ट्रीय रोजगार संधी उपलब्ध करून देण्याचा प्रयत्न करत आहे. शेवटच्या व्यक्तीपर्यंत पोहोचणे हे अंत्योदय मोहिमेचे लक्ष्य आहे. याच बोधवाक्याच्या दिशेने ग्रामीण विकास मंत्रालय भारतातील सर्व पात्र ग्रामीण युवकांपर्यंत पोहोचण्यासाठी काम करत आहे. या काळात डीडीयू- जीकेवाय ग्रामीण युवकांसाठी बाजार संबंधित कौशल्य आणि शाश्वत रोजगार संधी या दोन्ही गोष्टी पुरवणारा एक प्रभावी ग्रामीण विकास उपक्रम बनला आहे. या जागतिक महामारीच्या काळात ग्रामीण विकास मंत्रालय हा शुभ दिवस सर्व राज्ये/ केंद्रशासित प्रदेश यांच्यासोबत दूरदृश्य प्रणालीच्या माध्यमातून साजरा करत आहे. केंद्रीय ग्रामीण विकास आणि पंचायती राज मंत्री आणि कृषी आणि शेतकरी कल्याण मंत्री नरेंद्र सिंग तोमर आणि ग्रामीण विकास राज्यमंत्री साध्वी निरंजन ज्योती इतर राज्य सरकारांच्या वरिष्ठ अधिकाऱ्यांसोबत या कार्यक्रमाला उपस्थित राहणार आहेत. डीडीयू- जीकेवायच्या या आश्चर्यकारक प्रवासाच्या उत्सवामध्ये सहभागी व्हावे अशी सर्वांना विनंती करण्यात येत आहे.
B.Gokhale/S.Patil/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 181
रस्ते वाहतूक आणि महामार्ग मंत्रालय
केंद्रीय रस्ते वाहतूक आणि महामार्ग मंत्रालयाकडून 2020-21 च्या पहिल्या सहा महिन्यांत 3951 किमी रस्त्यांचे बांधकाम पूर्ण; कोविड-19 संकट काळातही प्रति दिन 21.60 किमी रस्त्यांचे बांधकाम
नवी दिल्ली, 9 ऑक्टोबर 2020
केंद्रीय रस्ते वाहतूक आणि महामार्ग मंत्रालयाने या आर्थिक वर्षाच्या पहिल्या सहा महिन्यांत  3951 किमी लांबीच्या रस्त्याचे बांधकाम यशस्वीरित्या पूर्ण केले आहे. कोविड -19 महामारीच्या संकट काळातही दिवसाकाठी 21.60 किलोमीटर रस्त्यांचे बांधकाम करण्याचा दर साध्य केला आहे. मंत्रालयाने या आर्थिक वर्षात 11,000 किमी लांबीच्या रस्ते बांधकामाचे महत्त्वाकांक्षी लक्ष्य ठेवले आहे.U.Ujgare/S.Tupe/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
लोकसंख्या संशोधन केंद्रांसाठी आरोग्य मंत्रालयाकडून राष्ट्रीय कार्यशाळेचे आयोजन
नवी दिल्ली, 30 मे 2019
आरोग्य मंत्रालयाच्या विविध पथदर्शी योजनांची वैशिष्ट्ये आणि लाभ जनतेपर्यंत पोहोचवण्याच्या हेतूने केंद्रीय आरोग्य आणि कुटुंब कल्याण मंत्रालयाने लोकसंख्या संशोधन केंद्रांसाठी दोन दिवसीय कार्यशाळेचे आयोजन केले होते. आरोग्य सचिव प्रिती सुदान यांच्या हस्ते या कार्यशाळेचे उद्घाटन झाले. लोकसंख्येच्या बदलत्या गरजा आणि मागण्यांशी समतोल राखण्यासाठी या केंद्रांच्या कार्यपद्धतीत बदल होणे आवश्यक आहे, असे सुदान यावेळी म्हणाल्या. विशेषत: स्थानिक आणि सध्याच्या समस्या सोडवण्यासाठी संशोधन करण्यावर भर दिला जावा, असा सल्ला त्यांनी दिला. यावेळी सुदान यांच्या हस्ते ग्रामीण आरोग्य विषयक आकडेवारीसह आणखी एका संदर्भ ग्रंथाचे प्रकाशनही झाले.
आयुष्मान भारत योजनेचा लाभ जास्तीत जास्त लोकांपर्यंत पोहोचवण्यासाठी प्राथमिक आरोग्य केंद्रे आणि प्रधानमंत्री जन आरोग्य योजना अशा दोन्ही स्तरांवर काम व्हायला हवे. आरोग्य केंद्रांच्या मार्फत दीड लाख लोकांपर्यंत मूलभूत आरोग्य सेवा, सुविधा पोहोचवण्यासाठी सरकार कटिबद्ध असल्याचे त्या म्हणाले.
S.Tupe/R.Aghor/D.Rane
(Visitor Counter : 78
अर्थ मंत्रालय
डीआरआयने दोन छुप्या अंमली पदार्थ निर्मिती केंद्रांवर टाकलेल्या छाप्यामध्ये 50 कोटी रुपये किमतीचे 25 किलो मेफेड्रोन केले जप्त, दोघांना अटक
नवी दिल्ली, 26 डिसेंबर 2022
डीआरआय अर्थात गुप्तचर महसूल संचालनालयाच्या अधिकाऱ्यांनी हैदराबाद येथील दोन छुप्या मेफेड्रोन निर्मिती केंद्रांवर धाडी टाकून तेथील अंमली पदार्थविषयक जाळे उध्वस्त केले आणि ही केंद्रे चालविणारा आणि त्यासाठी पैसा पुरविणारा मुख्य मनुष्य ताब्यात घेतला. या धाडीत डीआरआयच्या अधिकाऱ्यांनी काळ्या बाजारात 49.77 कोटी रुपयांची किंमत असणारे, वापरास तयार स्वरूपातील 24.885 किलो मेफेड्रोन, या निर्मिती प्रक्रियेसाठी आवश्यक साहित्य, मेफेड्रोन विक्रीतून मिळालेले 18.90 रुपये, महत्त्वाचा कच्चा माल, यंत्रे आणि तस्करीसाठी वापरण्यात येणारी वाहने जप्त केली.
विशिष्ट गुप्तचर सूत्रांकडून मिळालेल्या माहितीच्या आधारे, डीआरआयच्या अधिकाऱ्यांनी वेगवान तसेच उत्तम प्रकारच्या समन्वयासह 21 डिसेंबर 2022 रोजी ही मोहीम राबविली आणि अंमली पदार्थ निर्मिती करणारी दोन केंद्रे उध्वस्त केली. या दोन्ही ठिकाणी काम करत असलेल्या सात जणांना अटक करण्यात आली असून त्यांना न्यायालयीन कोठडी सुनावण्यात आली आहे.
त्यानंतर तात्काळ केलेल्या पाठपुराव्यातून, ही केंद्रे चालविणारा आणि त्यासाठी पैसा पुरविणारा मुख्य मनुष्य 60 लाख रुपयांच्या रोख रकमेसह नेपाळ येथे पळून जाण्याच्या तयारीत असतानाच गोरखपूर येथून ताब्यात घेण्यात आला.
अंमली पदार्थ तस्करीविषयक प्रकरणांमधील मुख्य सूत्रधार आणि कारस्थानी तसेच यासाठी पैसा पुरविणारे यांना पकडण्यावर जोर देत, केंद्रीय गृह मंत्री तसेच केंद्रीय अर्थमंत्र्यांनी दिलेल्या सूचनेनुसार ही समन्वयीत मोहीम पार पाडण्यात आली.R.Aghor/S.Chitnis/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 109
सहकार मंत्रालय
सहकार क्षेत्रातील जगातील सर्वात मोठ्या धान्य साठवण योजनेसाठी आंतर-मंत्रालयीन समिती  च्या स्थापनेला मंजुरी दिल्याबद्दल केंद्रीय गृहमंत्री आणि सहकार मंत्री अमित शाह यांनी पंतप्रधान नरेंद्र मोदी यांचे मानले आभार
हा दूरदर्शी निर्णय समृद्ध, आत्मनिर्भर आणि अन्नधान्य समृद्ध भारताचा पाया रचेल, असे शाह यांनी सांगितले.
कृषी साठवण क्षमतेच्या कमतरतेमुळे अन्नधान्याची नासाडी होते आणि शेतकऱ्यांना त्यांची पिके कमी किमतीत विकावी लागतात.
शेतकऱ्यांना आता प्राथमिक कृषी कर्ज संस्थे  मार्फत त्यांच्या ब्लॉकमध्ये धान्य साठवणुकीची आधुनिक सुविधा आणि त्यामुळे धान्याला रास्त भाव मिळेल
नवी दिल्ली, 31 मे 2023
सहकार क्षेत्रातील जगातील सर्वात मोठ्या धान्य साठवण योजनेसाठी आंतर-मंत्रालयीन समिती  च्या स्थापनेला मंजुरी दिल्याबद्दल केंद्रीय गृहमंत्री आणि सहकार मंत्री अमित शाह यांनी पंतप्रधान नरेंद्र मोदी यांचे आभार मानले.
आपल्या ट्वीटमध्ये अमित शहा म्हणाले, " सहकारी क्षेत्रातील जगातील सर्वात मोठ्या धान्य साठवण योजनेसाठी आंतर-मंत्रिमंडळ समिती  च्या स्थापनेला आणि सक्षमीकरणाला केंद्रीय मंत्रिमंडळाच्या आज झालेल्या बैठकीत मान्यता दिल्याबद्दल मी पंतप्रधान नरेंद्र मोदी यांचे आभार मानतो.", असे अमित शहा म्हणाले.
हा दूरदर्शी निर्णय असून त्यामुळे समृद्ध, स्वावलंबी आणि अन्नधान्याने समृद्ध असलेल्या भारताचा पाया रचला जाईल, असे शाह यांनी सांगितले.कृषी उत्पादनांच्या साठवणुकीच्या क्षमतेच्या अभावामुळे अन्नधान्याची नासाडी होते आणि शेतकऱ्यांकडे अन्नधान्य कमी किमतीत विकण्याशिवाय गत्यंतर रहात नाही, आता या निर्णयामुळे शेतकऱ्यांना प्राथमिक कृषी कर्जसंस्थे  मार्फत त्यांच्या ब्लॉकमध्ये धान्य साठवणुकीची आधुनिक सुविधा आणि धान्याला रास्त भाव मिळणार आहे.
पॅक्स हा ग्रामीण अर्थव्यवस्थेचा महत्त्वाचा आधारस्तंभ आहे. या योजनेमुळे देशाला अन्न सुरक्षा मिळणार असून सहकाराशी संबंधित कोट्यवधी शेतकऱ्यांना योजनेचा लाभ मिळणार आहे. या योजनेमुळे पॅक्स ला केवळ साठवणूक सुविधाच मिळणार नाही तर फेअर प्राईस शॉप आणि कस्टम हायरिंग सेंटर्स यासारखे उपक्रमही उपलब्ध होणार आहेत
या ऐतिहासिक निर्णयामुळे शेतकऱ्यांना पुढील फायदे मिळणार आहेत.
- किमान हमी भावाने  काही अग्रिम रक्कम मिळून शेतकरी त्यांची पिके पॅक्स ला विकू शकतात आणि पॅक्सने बाजारात विक्री केल्यानंतर शिल्लक रक्कम मिळवू शकतात, किंवा
- शेतकरी त्यांची पिके पॅक्सचे व्यवस्थापन असलेल्या गोदामांमध्ये साठवू शकतात आणि पुढील पीक चक्रासाठी वित्त सुविधा मिळवू शकतात आणि त्यांच्या सोयीने पिके विकू शकतात किंवा
- शेतकरी संपूर्ण पीक पॅक्सला किमान हमी भावाने विकू शकतात.N.Chitale/P.Jambhekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 62
अवजड उद्योग मंत्रालय
NuGen मोबिलिटी समिट 2019
नवी दिल्ली, 3 एप्रिल 2019
आंतरराष्ट्रीय ऑटोमोटीव्ह तंत्रज्ञान केंद्राने 27 ते 29 नोव्हेंबर 2019 दरम्यान मानेसर, एससीआर येथे NuGen मोबिलिटी समिट 2019 चे आयोजन केले आहे. हरित आणि स्मार्ट भविष्यासाठी प्रगत ऑटोमोटीव्ह तंत्रज्ञान विकसित करण्यासाठी नवीन कल्पना, जागतिक स्तरावरचे अनुभव, संशोधन आणि नवीन तंत्रज्ञानाचे आदानप्रदान करणे हा या परिषदेचा उद्देश आहे.
अमेरिका, युरोप, जपान आणि अन्य आशियाई देशांमधील वैज्ञानिक संशोधन संस्थांमधील तज्ज्ञ मंडळी या परिषदेत सहभागी होणार आहेत.
N.Sapre/S.Kane/D.Rane
(Visitor Counter : 183
पंतप्रधान कार्यालय
आपल्या लोकांच्या संघर्ष आणि बलिदानाच्या स्मरणार्थ 14 ऑगस्ट "फाळणी वेदना स्मृती दिन" म्हणून पाळला जाणार : पंतप्रधान
नवी दिल्ली, 14 ऑगस्ट 2021
आपल्या लोकांच्या संघर्ष आणि बलिदानाच्या स्मरणार्थ 14 ऑगस्ट हा "फाळणी वेदना स्मृती दिन" म्हणून पाळला जाईल असे पंतप्रधान श्री नरेंद्र मोदी यांनी म्हटले आहे.
"फाळणीची वेदना कधीच विसरता येणार नाही. द्वेश आणि हिंसाचारामुळे आपल्या लाखो बंधू भगीनींना विस्थापित व्हावे लागले, आपला जीव गमवावा लागला. आपल्या लोकांच्या संघर्ष आणि बलिदानाच्या स्मरणार्थ 14 ऑगस्ट हा "फाळणी वेदना स्मृती दिन" म्हणून पाळला जाईल.
#PartitionHorrorsRemembranceDay  हा दिवस आपल्याला भेदभाव, वैमनस्य आणि द्वेशभावनेच्या विषाला संपवण्यासाठी प्रेरित करण्या बरोबरच एकता, सामाजिक सद्भावना आणि मानवीय संवेदनाही सशक्त होतील"
असे त्यांनी आपल्या ट्विटर संदेश मालिकेत म्हटले आहे.
"फाळणीची वेदना कधीच विसरता येणार नाही. द्वेश आणि हिंसाचारामुळे आपल्या लाखो बंधू भगीनींना विस्थापित व्हावे लागले, आपला जीव गमवावा लागला. आपल्या लोकांच्या संघर्ष आणि बलिदानाच्या स्मरणार्थ 14 ऑगस्ट हा "फाळणी वेदना स्मृती दिन" म्हणून पाळला जाईल.
#PartitionHorrorsRemembranceDay  हा दिवस आपल्याला भेदभाव, वैमनस्य आणि द्वेशभावनेच्या विषैला संपवण्यासाठी प्रेरितच करणार नाही, तर एकता, सामाजिक सद्भावना आणि मानवीय संवेदनाही सशक्त होतील"
युवा व्यवहार आणि क्रीडा मंत्रालय
आशियाई क्रीडास्पर्धा 2022 साठी भारतीय खेळाडूंचे पहिले पथक रवाना
नवी दिल्ली, 7 सप्टेंबर 2023
आगामी आशियाई क्रीडास्पर्धांमध्ये सहभागी होण्यासाठी काल, 6 सप्टेंबर रोजी भारतीय रोइंग पथक हांगझू साठी रवाना झाले.
या संघामध्ये 43 सदस्य असून त्यात 20 पुरुष आणि 13 महिला खेळाडूंचा समावेश आहे. आशियाई स्पर्धांमध्ये पदकांची कमाई करणारे क्रीडापटू या संघामध्ये प्रशिक्षक म्हणून सहभागी झाले असून हे पदक विजेते माजी रोवर्स आपल्या क्रीडाप्रकारामध्ये कशा प्रकारे योगदान द्यावे याचे दर्शन घडवत आहेत. या पथकामध्ये 13 महिला रोवर्सचा समावेश असल्यामुळे आशियाई क्रीडास्पर्धेत सहभागी होणारे हे आतापर्यंतचे सर्वात मोठे महिला रोवर्स पथक असेल. आशियाई क्रीडास्पर्धांच्या इतिहासात प्रथमच महिलांसाठी आठ विविध प्रकारच्या रोइंग स्पर्धा होणार आहेत आणि त्यात भारतीय संघ सहभागी होणार आहे ही बाब महत्त्वाची आहे.
यावर्षीच्या स्पर्धेमधील आणखी एक महत्त्वाची बाब म्हणजे, या स्पर्धेत सहभागी होणाऱ्या स्पर्धकांना प्रथमच सरकारी खर्चाने  प्रशिक्षण देण्यात येणार आहे. दिनांक16 सप्टेंबर रोजी सुरु होणाऱ्या या स्पर्धांसाठी आशियाई क्रीडाग्रामात पोहोचण्याच्या आधी या सर्व खेळाडूंना हांगझू येथील आंतरराष्ट्रीय प्रशिक्षण शिबिरात एक आठवडा कालावधीचे प्रशिक्षण दिले जाईल जेणेकरून मुख्य स्पर्धेला उतरण्यापूर्वी हे खेळाडू तेथील वातावरणाशी जुळवून घेऊ शकतील.
चीनला पोहोचण्यासाठी रवाना होण्यापूर्वी भारतीय क्रीडा पथकासाठी भारतीय क्रीडा प्राधिकरणाच्या  मुंबई अधिकाऱ्यांनी अत्यंत उत्साही वातावरणातील निरोपसमारंभ आयोजित केला होता.
या आठवड्याच्या सुरुवातीला, भारतीय नौकानयनपटू तसेच मुष्टीयोद्ध्यांची पहिली तुकडी देखील विविध क्रीडाप्रकारांचा समावेश असणाऱ्या मुख्य स्पर्धेपूर्वीचे प्रशिक्षण घेण्यासाठी चीनला रवाना झाली. भारतीय मुष्टीयोद्ध्यांना वूयीशान येथे प्रशिक्षण देण्यात येत असून भारतीय नौकानयनपटू निन्गबो शियानशान नौकानयन केंद्रात प्रशिक्षण घेत आहेत, याच केंद्रात आशियाई क्रीडास्पर्धांतील नौकानयन प्रकाराची स्पर्धा घेण्यात येणार आहे.N.Chitale/S.Chitnis/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 76
आरोग्य आणि कुटुंब कल्याण मंत्रालय
राज्ये/केंद्रशासित प्रदेशात उपलब्ध कोविड-19 लसींच्या उपलब्धतेची अद्ययावत माहिती
राज्ये/ केंद्र शासित प्रदेशांना 164 कोटी 89 लाखांपेक्षा जास्त लसींच्या मात्रा उपलब्ध करून देण्यात आल्या
11 कोटी 48 लाखांहून अधिक न वापरलेल्या लसीच्या मात्रांचा साठा अजूनही राज्ये/केंद्रशासित प्रदेशांकडे उपलब्ध
देशभरात कोविड -19 लसीकरणाचा वेग आणि व्याप्ती वाढविण्यास केंद्र सरकार कटिबद्ध आहे. देशव्यापी कोविड- 19 लसीकरण मोहिमेची सुरवात 16 जानेवारी 2021 रोजी झाली. कोविड- 19 लसीकरणाच्या या मोहिमेचा दुसरा देशव्यापी टप्पा 21 जून 2021 रोजी सुरु झाला. अधिकाधिक लसींची उपलब्धता करून, भविष्यातील लसींची गरज लक्षात घेता राज्ये/केंद्रशासित प्रदेशांना अधिक चांगले नियोजन करता यावे यासाठी लसींचा पुरवठा सुनिश्चित करून आणि लस पुरवठा साखळी सुरळीत करून लसीकरण मोहीमेचा वेग वाढविण्यात आला.
देशव्यापी लसीकरण मोहिमेचा भाग म्हणून, भारत सरकार राज्ये/केंद्रशासित प्रदेशांना मोफत लस पुरवठा करून मदत करत आहे. देशव्यापी कोविड-19 लसीकरणाच्या नव्या टप्प्यात केंद्र सरकार लस उत्पादक कंपन्यांकडून देशात बनविल्या जाणाऱ्या लसींपैकी 75% लसी अधिग्रहित करून त्यांचे राज्ये/केंद्रशासित प्रदेशांना मोफत वाटप करत आहे.
|
|
VACCINE DOSES
|
|

|
|
SUPPLIED
|
|
1,64,89,60,315
|
|
BALANCE AVAILABLE
|
|
11,48,99,956
केंद्र सरकारने आतापर्यंत राज्ये/ केंद्रशासित प्रदेशांना लसींच्या 164 कोटी 89 लाखांहून  अधिक मात्रा मोफत पुरविल्या आहेत.
11 कोटी 48 लाखांहून  जास्त कोविड लसीच्या मात्रा राज्ये आणि केंद्रशासित प्रदेशांकडे शिल्लक आहेत.
रस्ते वाहतूक आणि महामार्ग मंत्रालय
केंद्रीय मंत्री नितीन गडकरी यांनी शांघाय सहकार्य संघटनेच्या परिवहन मंत्र्यांच्या 10व्या बैठकीचे भूषवले अध्यक्षपद
रस्ते वाहतूक क्षेत्रातील समकालीन आव्हानांवर प्रभावी उपाय शोधण्यासाठी संशोधन आणि विकासाकरता सहकार्य करण्याचे एससीओ सदस्य राष्ट्रांना केंद्रीय मंत्री नितीन गडकरी यांचे आवाहन
नवी दिल्ली, 28 एप्रिल 2023
केंद्रीय रस्ते वाहतूक आणि महामार्ग मंत्री नितीन गडकरी यांच्या अध्यक्षतेखाली आज नवी दिल्ली येथे शांघाय सहकार्य संघटनेच्या  परिवहन मंत्र्यांची 10 वी बैठक झाली. या वर्षी भारताच्या अध्यक्षतेखाली एससीओ ची बैठक होत आहे. सध्या या संघटनेत भारत, चीन, कझाकिस्तान, किर्गिस्तान, रशिया, पाकिस्तान, ताजिकिस्तान आणि उझबेकिस्तान या आठ सदस्य राष्ट्रांचा समावेश आहे. आजच्या बैठकीत, सर्व सदस्य देशांनी " अधिक कार्यक्षमता आणि शाश्वततेसाठी कार्बन मुक्त वाहतूक, डिजिटल परिवर्तन आणि नवीन तंत्रज्ञानाला प्रोत्साहन देण्यासाठी SCO सदस्य देशांमधील सहकार्याच्या संकल्पनेला" पाठिंबा दिला.
परिवहन क्षेत्रात एससीओ सदस्य राष्ट्रांमध्ये सहकार्य वाढवण्यासाठी एक विशेष कार्य गट स्थापन करण्यात आला आहे. हा गट वाहतुकीतील कार्बन उत्सर्जन कमी करणे, डिजिटल परिवर्तनाला चालना देणे, अधिक शाश्वत आणि कार्यक्षम वाहतुकीसाठी नाविन्यपूर्ण तंत्रज्ञानाची अंमलबजावणी करणे यासंबंधीचे ज्ञान आणि सर्वोत्तम पद्धती सामायिक करण्यासाठी बैठकांचे आयोजन करेल.
पंतप्रधान नरेंद्र मोदी यांच्या नेतृत्वाखाली भारताने नुकतेच स्वातंत्र्याचा अमृत महोत्सव या संकल्पने अंतर्गत स्वातंत्र्याचे 75 वे वर्ष साजरे केले आणि अमृतकाळात प्रवेश केला. हा काळ “सुवर्ण युग” असल्याचे गडकरी म्हणाले. अमृतकाळात, "हरित विकास" हे हरित गतिशीलतेला प्रोत्साहन देण्यासह अर्थव्यवस्थेतील कार्बनची तीव्रता कमी करण्यासाठी एक प्रमुख क्षेत्र म्हणून निवडले गेले आहे असे त्यांनी सांगितले.
हरित आणि स्वच्छ इंधनाचा अवलंब करून बदल घडवून आणणे, वाहतूक व्यवस्थेची कार्यक्षमता आणि विश्वासार्हता सुधारणारे तंत्रज्ञान विकसित करणे, रस्ते बांधकाम क्षेत्राच्या विकासात शाश्वतता आणणे तसेच या क्षेत्रातील समकालीन आव्हानांवर प्रभावी उपाय विकसित करण्यासाठी रस्ते वाहतुकीमध्ये नवकल्पना आणणे याकरता, एससीओ सदस्य राष्ट्रांनी संशोधनासाठी सहकार्य करावे, असे गडकरी म्हणाले.
केंद्रीय मंत्री म्हणाले की, एससीओ सदस्य देशांमधील सहकार्य आणि त्यावर आधारित दृष्टीकोन, शाश्वत वाहतूक विकास, कार्बन उत्सर्जन कमी करणे, जगण्याचा दर्जा उंचावणे आणि एससीओ क्षेत्रांमधील वाहतूक व्यवस्थेची कार्यक्षमता सुधारण्याकरता सक्षम करेल असे आम्हाला वाटते. ग्लासगो येथे 2021 मध्ये कॉप 26 मध्ये पंतप्रधान नरेंद्र मोदी यांनी “पंचामृत”ची घोषणा केली होती. या पंचामृत धोरणाअंतर्गत 2070 पर्यंत निव्वळ शून्य उत्सर्जनाचे लक्ष्य साध्य करण्याच्या भारताच्या वचनबद्धतेमध्येही हे दिसून येते.
गडकरी म्हणाले की एससीओ परिवहन मंत्री या नात्याने आपण परिवहन क्षेत्रातील आव्हानांना तोंड देण्याच्या आपल्या निर्धाराची पुष्टी करणारा सामूहिक संदेश पाठवू शकतो. एससीओ मधील आपली वचनबद्धता पूर्ण करण्याचा एक भाग म्हणून सहकार्यासाठी एक परिसंस्था निर्माण करण्यास मदत करेल असे उपाय आणू शकतो.
भारत हा शांघाय सहकार्य संघटनेचा  यंदाचा अध्यक्ष आहे. शांघाय सहकार्य संघटना ही शांघाय येथे 15 जून 2001 रोजी स्थापन झालेली एक आंतरसरकारी संस्था आहे. एससीओ मध्ये सध्या भारत, चीन, कझाकिस्तान, किर्गिस्तान, रशिया, पाकिस्तान, ताजिकिस्तान आणि उझबेकिस्तान या आठ सदस्य राष्ट्रांचा समावेश आहे.S.Tupe/V.Ghode/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 74
पंतप्रधान कार्यालय
आशियाई क्रीडा स्पर्धा 2022 मध्ये रौप्यपदक जिंकल्याबद्दल पंतप्रधानांनी पुरुषांच्या कॉक्सड आठ संघाचे कौतुक केले
आशियाई क्रीडा स्पर्धा, 2022 मध्ये रौप्य पदक जिंकल्याबद्दल पुरुषांच्या कॉक्सड आठ संघाचे पंतप्रधान नरेंद्र मोदी यांनी अभिनंदन केले आहे. संघाच्या, समन्वय, शक्ती आणि ऊर्जावान अशा गुणांची पंतप्रधान प्रशंसा केली आणि त्यांना त्यांच्या भविष्यातील सर्व प्रयत्नांमध्ये यश मिळो आशा शुभेच्छा दिल्या आहेत.
आशियाई क्रीडा स्पर्धेत रोईंगमधील भारताचे हे दुसरे पदक ठरले आहे.
वाणिज्य आणि उदयोग मंत्रालय
वाणिज्य मंत्रालयाने सेझ धोरणाबाबत बाबा कल्याणी गट अहवालावर मागवल्या सूचना
नवी दिल्ली, 22 जानेवारी 2019
वाणिज्य आणि उद्योग मंत्रालयातील वाणिज्य विभागाने भारतातील सेझ धोरणाचा अभ्यास करण्याकरीता जून 2018 मध्ये ‘मे. भारत फोर्ज लिमिटेडचे’ प्रमुख आणि व्यवस्थापकीय संचालक बाबा कल्याणी यांच्या अध्यक्षतेखाली सेझ संबंधितांचा गट स्थापन केला होता. विचार विनिमयानंतर तयार केलेला अहवाल गटाने सादर केला आहे. त्यावरील सूचना / टिपण्णीकरीता अहवालाची प्रत ‘SEZindia.nic.in’ या संकेतस्थळावर आहे. सूचना 30 जानेवारी 2019 पर्यंत moc_epz[at]nic[dot]in या मेल आयडीवर पाठवाव्यात.
B.Gokhale/S.Kakade/D. Rane
(Visitor Counter : 108
राष्ट्रपती कार्यालय
राष्ट्रपतींनी फखरुद्दीन अली अहमद यांच्या जयंतीनिमित्त वाहिली श्रद्धांजली
नवी दिल्ली, 13 मे 2023
राष्ट्रपती द्रौपदी मुर्मू यांनी आज  राष्ट्रपती भवन येथे देशाचे माजी राष्ट्रपती फखरुद्दीन अली अहमद यांच्या जयंतीनिमित्त त्यांना आदरांजली वाहिली.S.Thakur/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 64
आरोग्य आणि कुटुंब कल्याण मंत्रालय
केंद्रीय राज्यमंत्री भारती पवार यांच्या हस्ते वर्धमान महावीर वैद्यकिय महाविद्यालय आणि सफदरजंग रुग्णालयातील सीपीआर  प्रशिक्षण केंद्राचे उद्घाटन
“आपत्कालीन परिस्थितीत प्रत्येक क्षण महत्वाचा असल्यामुळे प्रत्येकाला प्राथमिक जीवरक्षक कौशल्ये अवगत असणे आवश्यक”
नवी दिल्ली, 20 ऑक्टोबर 2021
केंद्रीय आरोग्य आणि कुटुंबकल्याण राज्यमंत्री भारती पवार यांच्या हस्ते आज वर्धमान महावीर वैद्यकिय महाविद्यालय आणि सफदरजंग रुग्णालयातील सीपीआर म्हणजेच  प्रशिक्षण प्रशिक्षण केंद्राचे  उद्घाटन झाले. जीवरक्षक कौशल्यांचे प्रशिक्षण घेणाऱ्या पहिल्या तुकडीचे प्रशिक्षण आज सुरु करण्यात आले.
“आपत्कालीन परिस्थितीत रुग्णाचे प्राण वाचवता येईल अश्या प्रकारचे प्रशिक्षण सर्व आरोग्य कर्मचाऱ्यांना देणे ही सतत चालणारी प्रक्रिया आहे आणि कोणत्याही रुग्णालयातील कर्मचाऱ्यांना जीव वाचवणारी प्राथमिक कौशल्ये नुसती माहित असून उपयोग नाही तर ती वरचेवर अद्ययावत करत रहायला हवी”, असे सांगत भारती पवार यांनी या प्रशिक्षणाचे महत्व अधोरेखित केले. ही जीवरक्षक कौशल्ये रुग्णाच्या गरजांवर आधारित असावीत आणि ती सहजपणे अवगत होणारी असावीत तरच डॉक्टर्स, परिचारिका, निमवैद्यकिय कर्मचारी यांना त्याचे प्रशिक्षण देता येईल, असे त्यांनी सांगितले. “सर्व आरोग्य कर्मचाऱ्यांना प्राथमिक जीवरक्षक कौशल्ये अवगत असावीत तरच तातडीची योग्य कृती प्राण वाचवू शकते”, असे त्यांनी नमूद केले. सर्वसाधारण स्तरावर जागृती करणे आणि सर्वसामान्यांनाही प्रशिक्षण देणे. विशेषतः युवावर्गाला प्रशिक्षण महत्वाचे आहे. एखाद्या रुग्णाला होणाऱ्या त्रासात तत्पर मदतीसाठी युवावर्ग उपयोगी पडू शकेल. हृद्यविकाराचा झटका आला असताना प्रत्येक क्षण महत्वाचा असतो. अश्या वेळी बघ्यांपैकी एखाद्याने केलेली तातडीची योग्य कृती हृद्याची बंद होत असलेली धडधड पुन्हा सुरु करु शकतो.
ठराविक गतीने आणि ठराविक जोर देत छातीवर दिला जाणारा दाब ही कृती प्रत्येकाला शिकवता येऊ शकते आणि वैद्यकिय मदत उपलब्ध होईपर्यंतच्या काळात रुग्णाला उपयोगी पडते व त्याला अथवा तिला जीवनदान मिळण्याच्या संधी वाढतात. अशी माहितीही त्यांनी दिली.
सहानुभूतीपूर्वक काळजी घेणे हासुद्धा रुग्णांना देण्यात येणाऱ्या उपचारांमधीलच एक भाग असायला हवा यावर पवार यांनी जोर दिला. “रुग्णाची काळजी घेणाऱ्या समूहातील प्रत्येक आरोग्यरक्षकांची ही जबाबदारी आहे”असे त्यांनी ठासून सांगितले. परिचारिका, आरोग्य रक्षक आणि रिसेप्शनिस्ट यांच्यासोबत व्यतित होणारा रुग्णाचा काळ लक्षणीय असतो. या काळात रुग्णांप्रति सहानुभूती व सहवेदना व्यक्त केली जाऊ शकते. म्हणूनच प्रशिक्षण, प्रोत्साहन, आणि सहानुभूतीपूर्वक रुग्णसेवा ही रुग्णाला उत्तम अनुभव देऊ शकते.M.Chopade/V.Sahajrao/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 180
सामाजिक न्याय आणि सबलीकरण मंत्रालय
भारतीय सांकेतिक भाषा संशोधन आणि प्रशिक्षण केंद्राचा दिव्यांग सक्षमीकरण विभागाच्यावतीने 23 सप्टेंबर 2023 रोजी सांकेतिक भाषा दिवस करणार साजरा
नवी दिल्ली, 22 सप्टेंबर 2023
भारत सरकारच्या सामाजिक न्याय आणि सक्षमीकरण मंत्रालयाच्या दिव्यांग सक्षमीकरण विभागा  अंतर्गत,भारतीय सांकेतिक भाषा संशोधन आणि प्रशिक्षण केंद्र  23 सप्टेंबर 2023 रोजी नवी दिल्ली येथील डॉ. आंबेडकर आंतरराष्ट्रीय केंद्राच्या भीम सभागृहामध्ये येथे सांकेतिक भाषा दिवस 2023 साजरा करणार आहे.
“असे जग, ज्या ठिकाणी कर्णबधीर सर्वत्र कोठेही साइन-इन करू शकतात!” ही यंदाच्या सांकेतिक भाषा दिवस 2023 ची संकल्पना आहे.
सामाजिक न्याय आणि सक्षमीकरण राज्यमंत्री, प्रतिमा भौमिक प्रमुख पाहुण्या म्हणून उपस्थित राहणार आहेत. कार्यक्रमादरम्यान, पुढील कार्यक्रमांचा शुभारंभ होईल आणि साहित्य प्रकाशित केले जाईल:
भारतीय सांकेतिक भाषेत प्राथमिक संवाद कौशल्ये, यावरील ऑनलाइन स्व-प्रशिक्षण अभ्यासक्रमाची सुरुवात. आयएसएलआरटीसी, सोसायटी जनरल आणि व्ही-शेष यांनी संयुक्तपणे विकसित केलेल्या आर्थिक परिभाषांच्या भारतीय सांकेतिक भाषेमधील 267 चिन्हांचे प्रकाशन . आर्थिक आणि बँकिंग क्षेत्रात काम करणार्या कर्णबधिर आणि ऐकू शकणाऱ्या लोकांमधील संवाद सुलभ करण्यासाठी, आर्थिक परिभाषांची चिन्ह विकसित करण्यात आली आहेत. या प्रकल्पामुळे कर्णबधीर युवकांसाठी रोजगाराच्या संधी वाढायला मदत होईल.
संकेतस्थळावर भारतीय सांकेतिक भाषेतील  सुमारे 10,000 संकेतांचा शब्दकोश प्रकाशित केला जाईल, श्रवणदोष असणाऱ्या व्यक्तींच्या विशेष शाळांमध्ये आयएसएल अभ्यासक्रमाची सुरुवात.
श्रवण अक्षमता असलेल्या विद्यार्थ्यांसाठी केंद्रसरकारने राष्ट्रीय स्तरावरील सहावी भारतीय सांकेतिक भाषा स्पर्धा, 2023 आयोजित केली होती. या स्पर्धेत सहभागी होऊन विद्यार्थ्यांनी आपली सृजनशीलता आणि ज्ञानाचे प्रदर्शन केले आहे. सहाव्या आयएसएल स्पर्धेतील सर्व विजेत्यांना सांकेतिक भाषा दिन 2023 कार्यक्रमादरम्यान पुरस्कार आणि प्रमाणपत्रांचे वितरण केले जाईल.
S.Bedekar/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 86
पंतप्रधान कार्यालय
पंतप्रधान 12 ऑक्टोबर 2021 रोजी होणाऱ्या राष्ट्रीय मानवाधिकार आयोगाच्या 28व्या वर्धापन दिन कार्यक्रमात उपस्थित राहणार
नवी दिल्ली, 11 ऑक्टोबर 2021
राष्ट्रीय मानवाधिकार आयोगाच्या 28 व्या वर्धापन दिनानिमित्त 12 ऑक्टोबर 2021 रोजी सकाळी 11 वाजता होणाऱ्या कार्यक्रमात पंतप्रधान नरेंद्र मोदी दूरदृश्य प्रणालीच्या माध्यमातून उपस्थित राहणार आहेत. याप्रसंगी पंतप्रधानांचे भाषण देखील होणार आहे.
केंद्रीय गृह मंत्री तसेच राष्ट्रीय मानवाधिकार आयोगाचे अध्यक्ष देखील या कार्यक्रमाला उपस्थित असतील.
राष्ट्रीय मानवाधिकार आयोगाविषयी थोडक्यात माहिती 
मानवी अधिकारांचे रक्षण आणि संवर्धन करण्याच्या उद्देशाने मानवी हक्क संरक्षण कायदा 1993 अन्वये 12 ऑक्टोबर 1993 रोजी राष्ट्रीय मानवाधिकार आयोगाची स्थापना करण्यात आली. मानवी अधिकारांचे कोणत्याही प्रकारे उल्लंघन होत असल्यास त्या घटनेची दाखल घेऊन हा आयोग त्या संदर्भात चौकशी करतो आणि मानवाधिकारांचे उल्लंघन झाले आहे असे सिध्द झाल्यास पीडितांना नुकसानभरपाईची रक्कम देण्याची शिफारस सरकारी अधिकाऱ्यांना करतो तसेच दोषी सरकारी कर्मचाऱ्यांविरुध्द प्रतिबंधक आणि कायदेशीर कारवाईची शिफारस देखील करतो.Jaydevi PS/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
स्वामीह निधी अंतर्गत बंगळुरूच्या पहिल्या प्रकल्पातील नवीन घरमालकांचे पंतप्रधानांनी केले अभिनंदन
नवी दिल्ली, 3 जुलै 2023
परवडणाऱ्या आणि मध्यम उत्पन्न घरांसाठी विशेष खिडकी  गुंतवणूक निधी अंतर्गत बंगळुरूच्या पहिल्या प्रकल्पातील नवीन घरमालकांचे पंतप्रधानांनी अभिनंदन केले आहे. या स्वामीह निधीने तीन हजाराहून अधिक कुटुंबाना त्यांची स्वप्नवत घरे मिळवण्यासाठी मदत झाली आहे.
दक्षिण बंगळुरूतील खासदार तेजस्वी सूर्या यांच्या या संदर्भातील ट्विटला पंतप्रधानांनी ट्विट संदेशाद्वारे प्रतिसाद दिला:
“ज्यांना स्वत: च्या मालकीची घरे मिळाली त्यांचे अभिनंदन.”N.Chitale/P.Jambhekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(